Steeds geen teken van vermiste Pta-ma | Maroela Media
Steeds geen teken van vermiste Pta-ma
Madelein Murray (40). Foto: Verskaf
Madelein Murray (40), die sakevrou en ma van vyf kinders wat Vrydagoggend deur vloedwater in Pretoria meegesleur is, word steeds vermis.
Die soektog is Woensdagoggend vir die sesde dag hervat. Johan Pieterse, woordvoerder van die Tshwane-nooddienste, het aan Maroela Media gesê die polisie se honde-eenheid is reeds by die Bon Accorddam en gaan voort met die soektog. "Dit is 'n reusesoektog. Hulle is al hoeveel keer die Apiesrivier op en af. Daar was gister tien honde wat op en af langs die dam gevat is."
Volgens Pieterse strek die soekgebied oor sowat 13 km van die laagwaterbrug in Flowerstraat in Capital Park tot waar die rivier in die dam vloei, en dan die dam self.
Madelein is die eienaar van Scrap Zone Recyclers, 'n skrootwerf in Pretoria se middestad. Sy is die ma van vier seuns en 'n dogter tussen ses en 20 jaar oud.
Sy en haar oudste seun, Hanco (20), was in sy voertuig, 'n Nissan Skyline, toe dit omstreeks 03:00 in vloedwater in die Apiesrivier beland het. Volgens Henco het hy bestuur toe 'n fratsgolf die motor op die laagwaterbrug in Flowerstraat getref en in die rivier ingedruk het.
Hy het haar verbete probeer red, maar die vloedwater het haar uit sy greep gespoel. Hy het 'n ent van die brug self tot by die oewer gekom en hulp by 'n vulstasie ontbied. Die motor se erg beskadigde wrak is omstreeks 09:00 gevind.
kitsvloede Madelein Murray Pretoria
Ons kan nie ophou glo dat sy gaan terug na ons my nig jy word gemis. Ek mis jou geselsies op Facebook en whatsapp. Onse liewe Vader hou ons Madelein veilig in u arms. Alle dank aan almal wat help met die soektog. Dit word opreg waardeur.
bja bja sterkte hou ons asb op hoogte
hoop glo en vertrou
Ai julle ons kan nie opgee nie, ons moet bly glo dat die Here die mense wat na haar soek die lyding sal gee om haar te vind, ons bid vir haar en vir die familie in hierdie tyd, gee hulle die krag om moed te hou Here.
Weet iemand dalk waste klere die dame gedra het, dink net dit sal die soektog vergemaklik as mense uitkyk na 'n spesiefieke kledingstuk